Whitacre johtamassa orkesteria vuonna 2005.
**Eric Whitacre** (s. 2. tammikuuta 1970) on yhdysvaltalainen säveltäjä ja kuoron- ja orkesterinjohtaja. Hänen kuoroalbuminsa *Cloudburst* oli ehdolla vuoden 2007 parhaan kuoroesityksen Grammyn voittajaksi; ja 2012 hänen albuminsa *Light & Gold* voitti parhaan kuoroesityksen Grammyn. Whitacre tunnetaan myös "Virtual Choir" -projekteistaan, joissa hän kokoaa laulajia ympäri maailman online-kuoroon laulamaan hänen teoksiaan. Maaliskuussa 2016 hän sai ensimmäisenä henkilönä Los Angeles Master Chorale -kuoron artist-in-residence -tittelin Walt Disney Concert Hallissa.

Biografia
---------

Eric Whitacre syntyi Renossa, Nevadassa ja opetteli pianon soittoa epäsäännöllisesti lapsuudessaan. Koulussa hän liittyi soittokuntaan ja soitti myös techno-pop -yhtyeessä unelmoiden rokkitähden urasta. Whitacre ei saanut muodollista opetusta musiikissa eikä osannut lukea nuotteja ennen kuin hän 18-vuotiaana liittyi yliopistossaan kuoroon. Hän kertoo, että Mozartin *Requiemin* laulaminen kuorossa muutti hänen elämänsä. 21-vuotiaana hän sai valmiiksi ensimmäisen kuoroteoksensa nimeltään *Go, Lovely Rose*, jonka hän sävelsi lahjaksi hänen yliopistonsa kuoronohjaajalle. Tämä ja kaksi muuta teosta julkaistiin *Three Flower Songs* -nimen alla.

Whitacre suoritti musiikin kandidaatin tutkinnon Nevadan yliopistosta ja jatkoi opiskelemaan musiikin maisterin tutkintoa arvostettuun Juilliard Schooliin New Yorkiin. Hän opiskeli säveltämistä John Coriglianon ja David Diamondin johdolla ja valmistui vuonna 1997. 23-vuotiaana hän sävelsi ensimmäisen teoksensa puhallinorkesterille nimeltään *Ghost Train,* jota on äänitetty jo yli 40 kertaa. Juilliardista valmistumisen jälkeen ja *Ghost Trainin* saaman suosion saattelemana hän muutti Los Angelesiin ja päätti alkaa täyspäiväiseksi säveltäjäksi.

Eric Whitacren albumi *Light & Gold* voitti Grammyn vuonna 2012 ja siitä tuli klassisen musiikin listaykkönen USA:ssa ja Britanniassa viikon sisällä julkaisustaan. Whitacren toinen albumi, *Water Night* julkaistiin vuonna 2012 ja siihen sisältyy esityksiä hänen omalta kuoroltaan Eric Whitacre Singers, Lontoon sinfoniaorkesterilta, Julian Lloyd Webberiltä ja Hila Plitmannilta.

Whitacre on säveltänyt musiikkia mm. Lontoon sinfoniaorkesterille, Tallis Scholarsille, King's Singersille ja Minnesotan orkesterille. Hän on myös säveltänyt musikaalin Paradise Lost: Shadows and Wings. Hän on työskennellyt elokuvasäveltäjä Hans Zimmerin kanssa elokuvassa *Pirates of the Caribbean: Vierailla vesillä*, jossa Whitacre auttoi kuoropainotteisissa kappaleissa. Whitacre on tehnyt yhteistyötä mm. Annie Lennoxin, Laura Mvulan, Imogen Heapin, säveltäjä Jeff Bealin, haitaristi Ksenija Sidorovan ja norjalaisen laulajan Marius Beckin kanssa.

Whitacre on puhunut TED-konferenssissa virtuaalikuoroprojektistaan.

Palkinnot
---------

Eric Whitacre on voittanut palkintoja Barlowin kansainvälisestä sävellyskilpailusta, American Choral Directors Associationilta, American Composers Forumilta ja vuonna 2001 hänestä tuli kaikkien aikojen nuorin Raymond W. Brock Commission -palkinnon saanut säveltäjä. Vuonna 2007 hän sai albumillaan *Cloudburst and Other Choral Works* Grammy-ehdokkuuden. Vuonna 2012 Eric Whitacren albumi *Light & Gold* voitti Grammy-palkinnon.

Teoksia
-------

### Puhallinorkesterille

* Equus
* Ghost Train
	1. Ghost Train
	2. At The Station
	3. Motive Revolution
* Godzilla Eats Las Vegas!
* Goodnight Moon
* Libertas Imperio
* Lux Aurumque (sovitus kuoroversiosta)
* Noisy Wheels of Joy
* October
* Sleep (sovitus kuoroversiosta)
* The Seal Lullaby (sovitus kuoroversiosta)

### Kuorolle

* A Boy and A Girl
* Alleluia
* Animal Crackers Vol. I ja Vol. II
* Cloudburst
* Enjoy the Silence
* Five Hebrew Love Songs (kuorolle, viululle ja pianolle)
	1. Temuna (Picture)
	2. Kala Kalla (Light Bride)
	3. Larov (Mostly)
	4. Eyzheleg! (What snow!)
	5. Rakut (Tenderness)
* Fly to Paradise
* Goodnight Moon
* Glow
* Hurt
* i carry your heart
* Leonardo Dreams of His Flying Machine
* Little Tree
* Lux Aurumque
* Lux Nova
* Nox Aurumque
* Oculi Omnium
* Sainte-Chapelle
* She Weeps Over Rahoon
* Sleep
* Sleep, My Child
* The Boy Who Laughed at Santa Claus
* The Chelsea Carol
* The City and the Sea
* The Seal Lullaby
* The Stolen Child
* This Marriage
* Three Flower Songs

1. I Hide Myself
2. With a Lily in Your Hand
3. Go, Lovely Rose

* Three Songs of Faith

1. i will wade out
2. hope, faith, life, love
3. i thank You God for most this amazing day

* Water Night
* When David Hear

### Orkesterille

* Deep Field
* Godzilla Eats Las Vegas!
* October
* The River Cam
* Water Night
* Winter

### Teatterimusiikki

* Paradise Lost: Shadows and Wings (musikaali)

Lähteet
-------

1. 1 2  Light & Gold *Eric Whitacre*. Viitattu 13.12.2016. (englanniksi)
2. ↑   "Eric Whitacre's Virtual Choir - 'Lux Aurumque'". Eric Whitacre's Virtual Choir (käsikirjoitus). 2010-03-21.
3. ↑  Eric announced as first-ever Artist in Residence with the Los Angeles Master Chorale *Eric Whitacre*.  3.3.2016. Viitattu 23.12.2018. (englanniksi)
4. 1 2 3  Biography (Long) *Eric Whitacre*. Viitattu 13.12.2016. (englanniksi)
5. 1 2  Mark Camphouse: *Composers On Composing For Band, Volume 2*, s. 253–262. GIA Publications, 2002.
6. ↑  Eric Whitacre (b1970) on Hyperion Records *Hyperion Records*. Viitattu 13.12.2016.
7. ↑  Water Night *Eric Whitacre*. Viitattu 13.12.2016. (englanniksi)
8. ↑  Pirates IV! *Eric Whitacre*.  25.1.2011. Viitattu 13.12.2016. (englanniksi)
9. ↑  Audio: On The Score With Hans Zimmer :: Film Music Magazine *www.filmmusicmag.com*. Viitattu 13.12.2016.
10. ↑  Biography (Long) *Eric Whitacre*. Viitattu 23.12.2018. (englanniksi)
11. ↑  A virtual choir 2,000 voices strong *ted.com*.
12. ↑  American Choral Directors Association *acda.org*.  Arkistoitu 23.9.2013. Viitattu 13.12.2016.
13. ↑  Past Winners Search *The GRAMMYs*. Viitattu 13.12.2016.
14. ↑  Pieces *Eric Whitacre*. Viitattu 23.12.2018. (englanniksi)

Aiheesta muualla
----------------

* Virallinen sivusto
* Biografia Hyperion Recordsin sivuilla
* TED-puhe
* Eric Whitacre Facebookissa